
ION 

[sau Despre Iliada, dialog peirastic] 

SOCRATE ION 

SOCRATE Bun venit lon!1 De unde ai sosit acum la noi? De- 
acasă, din Efes? 

ION O, nu, Socrate, de la Epidaur, de la sărbătorile lui 
Asclepios2. 

SOCRATE închină cei din Epidaur zeului şi o întrecere între 
rapsozi? 

ION De bună seamă, ca de altfel şi întreceri în toate celelalte 
arte ale Muzelor3. 

SOCRATE Şi, spune-mi, ai luat şi tu, în numele nostru, parte 
la întrecere? Şi ce ai reuşit să faci? 

ION Noi am fost, Socrate, cei care am luat primele premii. 

SOCRATE Mă bucur. Acum vezi să biruim şi la Panatenee4. 

ION Cu voia zeului5 aşa va fi. 

SOCRATE Crede-mă lon, adesea v-am invidiat pe voi, 
rapsozii, pentru arta voastră. Căci vrednic de invidie e faptul că 
ea vă cere să purtaţi veşminte pline de podoabă, dar totodată 
vă sileşte să vă îndeletniciţi cu mulţi poeţi şi buni, şi cu Homer 
îndeosebi, care e cel mai bun şi mai zeiesc, şi să-i cunoaşteţi 
bine nu numai versurile, ci şi gîndul. Este doar sigur că nimeni n- 
ar putea ajunge rapsod fără să înţeleagă spusele poetului, căci 
tocmai aceasta e menirea rapsodului: să-i tălmăcească gîndul. 
Şi nu e cu putinţă să facă bine acest lucru dacă nu înţelege ce 
spune poetul. Da, toate-acestea sînt lucruri demne de invidiat. 

ION Ai dreptate, Socrate. In ce mă priveşte, strădania mea s- 
a îndreptat îndeosebi asupra acestei părţi a artei mele şi cred că 
nu e om pe lume care să spună despre Homer lucruri mai 
frumoase decît mine. Nici Metrodor din Lampsacos6, nici 
Stesimbrotos din Tasos7, nici Glaucon8, nici vreun altul dintre 
rapsozii de odinioară nu s-a priceput să dea glas, vorbind despre 
Homer, atitor ginduri frumoase ca mine. 

SOCRATE Mă bucur de ce aflu, lon; atunci desigur n-o să-ţi 
pară rău să mi le faci şi mie cunoscute. 

ION Chiar că merită să asculţi, Socrate, cu cîtă măiestrie l-am 
împodobit pe Homer: cred că sînt vrednic de cununa de aura 
homerizilor9. 

SOCRATE Am să-mi fac timp să te ascult cu alt prilej, fii sigur. 


Acum însă răspunde-mi doar atit: priceperea ta se întinde numai 
asupra lui Homer, ori şi asupra lui Hesiod sau Archiloch? 

ION Numai şi numai asupra lui Homer. Şi cred că e de-ajuns. 

SOCRATE Există oare ceva despre care Homer şi Hesiod să fi 
spus acelaşi lucru? 

ION Eu unul zic că da şi încă multe. 

SOCRATE în asemenea cazuri, ale cui spuse ai şti să le 
tălmăceşti mai bine, pe ale lui Homer sau Hesiod? 

ION Pe-ale amîndurora deopotrivă, Socrate, cînd spun 
aceleaşi lucruri. 

SOCRATE Dar cînd se deosebesc? Despre arta prezicerii 
vorbesc de pildă amindoi, şi Homer şi Hesiod. 

ION Aşa e. 

SOCRATE Şi-atunci? Cine ar fi mai priceput să tălmăcească ce 
spun despre arta prezicerii, fiind de acord sau nu, cei doi poeţi: 
tu sau un bun prezicător? 

ION Un prezicător. 

SOCRATE lar dacă tu ai fi prezicător, fiind în stare să 
tălmăceşti locurile în care ei spun acelaşi lucru, nu te-ai pricepe 
să faci la fel şi cu cele în care ei se contrazic? 

ION Fireşte. 

SOCRATE Cum se face dar că eşti o autoritate pentru Homer, 
dar nu şi pentru Hesiod, nici pentru ceilalţi poeţi? Vorbeşte 
cumva Homer despre alte lucruri decît toţi ceilalţi poeţi? N-a 
înfăţişat el mai ales războiul, legăturile dintre oameni — fie ei 
buni sau răi, avînd o iscusinţă anume sau nu —, legăturile dintre 
zei şi dintre zei şi oameni, fenomenele cereşti, lumea lui Hades, 
obîrşia zeilor şi a eroilor? Nu acestea sînt temele pe care le-a 
cîntat poezia lui Homer?10 

ION E adevărat, Socrate. 

SOCRATE Dar ceilalţi poeţi? Nu au înfăţişat ei oare aceleaşi 
lucruri? 

ION Ba da, Socrate, dar altfel decît Homer. 

SOCRATE Cum anume? Mai prost? 

ION Mult mai prost. 

SOCRATE lar Homer mai bine, nu? 

ION Mai bine, sigur că da, pe Zeus! 

SOCRATE Aşadar, lon, cinstită faţă11, atunci cînd, dintre mai 
mulţi care discută matematică, unul vorbeşte foarte bine, se va 
găsi oare cineva care să-l recunoască? 


ION Eu zic că da. 

SOCRATE Cine? Cel care îşi dă seama că ceilalţi vorbesc 
prost, sau altul? 

ION Acelaşi, fără îndoială. 

SOCRATE Şi nu-i acesta cel care stăpîneşte aritmetica? 

ION Ba da. 

SOCRATE Dar atunci cînd, dintre mai mulţi care vorbesc 
despre mîncărurile bune sănătăţii şi ce însuşiri au ele, unul 
vorbeşte foarte bine, oare pe acesta cine îl va recunoaşte: tot 
cel care îşi dă seama că unul nu prea vorbeşte bine, sau altul? 

ION Tot acela, fără îndoială. 

SOCRATE Şi-acesta cine este? Ce nume poartă el? 

ION Acela de medic. 

SOCRATE Putem aşadar spune, în general, că întotdeauna 
aceeaşi persoană va fi cea care, atunci cînd mai mulţi vorbesc 
despre aceleaşi lucruri, va recunoaşte atit pe cel care vorbeşte 
bine, cît şi pe cel care vorbeşte prost. lar dacă nu-l va 
recunoaşte pe cel care vorbeşte prost, e limpede că nici pe cel 
care vorbeşte bine nu-l va recunoaşte — cel puţin cînd vorbesc 
despre acelaşi subiect. 

ION Aşa e. 

SOCRATE Prin urmare la amîndouă se pricepe unul şi acelaşi 
om? 

ION Da. 

SOCRATE lar tu afirmi că Homer şi ceilalţi poeţi — printre 
care Hesiod şi Archiloch — vorbesc despre aceleaşi lucruri, dar 
nu deopotrivă de bine, ci primul bine şi toţi ceilalţi mai prost? 

ION Aşa spun, şi pe bună dreptate. 

SOCRATE Prin urmare, de vreme ce îi recunoşti pe cel care 
vorbeşte bine, i-ai putea recunoaşte şi pe cei care vorbesc mai 
prost. 

ION Aşa se pare. 

SOCRATE Prin urmare, minunate prieten, dacă vom spune că 
lon se pricepe la fel de bine şi la Homer şi la ceilalţi poeţi, nu 
vom cădea în greşeală, de vreme ce lon însuşi recunoaşte că 
unul şi acelaşi om este în măsură să-i judece pe toţi aceia ce 
vorbesc despre aceleaşi lucruri şi că, pe de altă parte, aproape 
toţi poeţii spun, în poezia lor, aceleaşi lucruri. 

ION Şi-atunci, Socrate, care e motivul pentru care eu, 
atuncea cînd se stă de vorbă despre vreun alt poet, nu sînt nici 


măcar atent, nu sînt în stare să particip cu ceva demn de 
discutat, darmite să mai spun vreun lucru vrednic de luare- 
aminte, ba chiar moţăi de-a binelea; dar cum îl pomeneşte 
cineva pe Homer, m-am şi trezit, cu toată mintea acolo şi avînd 
de spus belşug de lucruri. 

SOCRATE Nu-i nici o taină, prietene, aici: e limpede pentru 
oricine că nu întemeindu-te pe meşteşug sau pe ştiinţă eşti tu în 
stare să vorbeşti despre Homer. Căci dacă te-ai întemeia pe 
meşteşug ai fi în stare să vorbeşti şi despre ceilalţi poeţi; doar 
meşteşugul poeziei este unul12, nu-i aşa? 

ION Da. 

SOCRATE Dar dacă avem în vedere orice altă artă în întregul 
ei, nu rămîne oare valabil acelaşi mod de cercetare pentru 
fiecare? Vrei să afli, lon, ce vreau să spun cu asta? 

ION Da, Socrate, jur pe Zeus că da, căci tare-mi place să v- 
ascult pe voi, cei învăţaţi13. 

SOCRATE Aş vrea să fiu cu adevărat un învăţat, cum zici tu, 
lon, dar învăţaţi sînteţi de fapt doar voi, rapsozii şi actorii, şi cei 
ale căror poeme le declamaţi14, în timp ce eu mă mărginesc să 
spun doar adevărul, atît cît stă în putinţa unui om de rînd. Aşa şi 
pentru întrebarea mea de acum, giîndeşte-te cît de simplu, de 
rînd şi la mintea oricui este ceea ce spunem, şi anume că atunci 
cînd iei un meşteşug, oricare-ar fi, în întregimea lui, modul de 
cercetare e mereu acelaşi. Să luăm un exemplu: există un 
meşteşug al picturii în întregul lui? 

ION Da. 

SOCRATE Există şi au existat mulţi pictori, şi buni şi proşti, 
nu? 

ION Desigur. 

SOCRATE Ai văzut tu însă pînă acum pe cineva în stare să 
arate cumva ce e bun şi ce e rău în pictura lui Polignot, fiul lui 
Aglaophon, fără să fie în stare să-i judece pe ceilalţi pictori? Un 
om care, pus în faţa unor picturi de alţi autori, să aţipească, să 
rămînă gol de gînduri şi neînstare să spună nimic, în schimb de 
îndată ce i se cere să-şi dea părerea despre Polignot (sau despre 
oricare alt pictor vrei, dar despre unul singur), să se trezească, 
să fie atent şi să aibă de spus o mulţime de lucruri?15 

ION Pe Zeus, hotărît lucru, nu. 

SOCRATE Dar în sculptură? Ai văzut oare pe cineva priceput 
să lămurească ce este izbutit în opera lui Dedal, fiul lui 


Metion16, sau a lui Epeios, fiul lui Panopeus17, sau a lui Teodor 
din Samos18, sau a oricărui alt sculptor, dar unul singur, iar 
înaintea unor statui făcute de alţi sculptori să fie descumpănit 
sau adormit, fără un cuvînt de spus? 

ION Nu, pe Zeus, n-am văzut nici unul ca acesta. 

SOCRATE De altfel sînt convins că nici în privinţa cîntatului la 
flaut sau la cithară, a cîntării însoţită de cithară19 sau a recitării 
rapsodice20 n-ai văzut om în stare să-l judece cu pricepere pe 
Olympos21, ori pe Thamyris22, ori pe Orfeu23, ori pe Phemios, 
rapsodul din ltaca24, dar care să rămînă încurcat în faţa lui lon 
din Efes, neînstare să lămurească ce e bun şi ce e rău în felul lui 
de-a recita. 

ION Nimic de zis, Socrate. îmi este însă limpede că în privinţa 
lui Homer vorbesc, lucru recunoscut de toată lumea, mai bine 
decit orişicine şi sînt plin de idei, ceea ce nu mi se întîmplă în 
cazul altor poeţi. Vezi totuşi ce poate să însemne asta. 

SOCRATE Chiar văd, lon, şi mă aflu pe cale să-ţi dezvălui ce 
mi se pare că poate să însemne. Darul acesta al tău de a vorbi 
frumos despre Homer este, cum spuneam mai înainte, nu un 
meşteşug, ci o putere divină care te pune în mişcare, o putere 
ca aceea a pietrei pe care Euripide o numeşte de Magnesia25, 
iar cei mai mulţi piatră de Heracleea26. într-adevăr, piatra 
aceasta nu numai că atrage inelele de fier, ci le transmite şi lor 
puterea de a săvirşi acelaşi lucru, adică de a atrage la rîndul lor 
alte inele, încît uneori ajunge să se formeze un şir foarte lung de 
inele de fier prinse unul de altul şi a căror putere depinde, 
pentru toate, de puterea pietrei cu pricina. Tot astfel, Muza îşi 
umple ea însăşi pe cite unii de har divin, iar prin mijlocirea 
acestora harul divin pătrunde şi în alţii, alcătuindu-se astfel un 
şir în care fiecare depinde de un altul. într-adevăr, nu în virtutea 
unui meşteşug poeţii epici, toţi cei huni, dau glas tuturor acestor 
frumoase poeme, ci fiind pătrunşi şi de harul divin; la fel stau 
lucrurile şi cu hunii poeţi lirici: la fel cum cei cuprinşi de frenezia 
corihantică27 nu sînt, cînd dansează, în minţile lor, tot aşa nici 
poeţii lirici nu sînt în minţile lor cînd alcătuiesc frumoasele lor 
cînturi, ci, de cum se cufundă în armonie28 şi în ritm29, ei sînt 
cuprinşi de avînt bahic şi, stăpiîniţi de el — asemenea bacantelor 
care, cînd sînt în stăpînirea lui, scot miere şi lapte din rîuri, nu 
însă şi cînd se află în minţile lor — cu sufletul poeţilor lirici, după 
propria lor mărturie, se petrece acelaşi lucru. într-adevăr, nu ne 


spun oare poeţii că îşi sorb datările din unda izvoarelor de 
miere30 care curg în anume grădini şi vîlcele ale Muzelor şi ni le 
aduc nouă întocmai ca albinele, plutind şi ei la fel în zbor? Şi e, 
adevărat ce spun: poetul e o făptură uşoară, înaripată şi sacră, 
în stare să creeze ceva doar după ce-l pătrunde harul divin31 şi 
îşi iese din sine, părăsit de judecată. Cît îşi păstrează judecata, 
nici un om n-are puterea să creeze poezie sau să dea glas, în 
vers, unei preziceri. Aşadar, dat fiind că nu prin puterea unui 
meşteşug, spun ei, în creaţia lor poetică, atitea lucruri frumoase 
despre faptele de care se ocupă (cum spui şi tu despre Homer), 
ci printr-un har divin, fiecare dintre ei este în măsură să creeze 
poezie frumoasă numai în genul către care i-a dat Muza avint: 
unui  ditirambi32, altul encomii33, altul versuri pentru 
pantomime34, altul poeme epice,35, altul iambi36; în rest însă, 
fiecare nu este decit un neputincios. Căci nu meşteşugul le 
călăuzeşte spusele, ci o putere divină: altfel, dacă s-ar pricepe 
datorită meşteşugului la un singur lucru s-ar pricepe şi la toate 
celelalte. lar divinitatea ie ia poeţilor mintea, lor şi prezicătorilor 
şi prorocilor, şi îi foloseşte ca pe nişte slujitori ai ei tocmai 
pentru ca noi, ascultîindu-i, să ne dăm seama că nu ei, lipsiţi 
cum sînt de mintea lor, sînt cei care spun lucruri de atita preţ, ci 
că cea care vorbeşte, glăsuind prin mijlocirea lor, este 
divinitatea însăşi. Dovada cea mai bună că nu greşesc este 
Tynnichos din Chalcis37, care în afară de peanul38 pe care îl 
cîntă cu toţii, poate cel mai frumos dintre toate poemele 
melice39 şi care, cum spune el însuşi, na e nimic altceva decit 
„O făptuire a Muzelor", n-a mai compus niciodată vreun poem 
vrednic de amintirea cuiva. Aici mai mult decit în orice alt 
exemplu îmi pare mie că divinitatea ne arată, fără putinţă de 
îndoială, că poemele acestea atît de frumoase nu sînt nici 
omeneşti, nici ale oamenilor, ci divine si ale zeilor, iar că poeţii 
nu sînt nimic altceva decit tălmacii zeilor, stăpiniţi fiecare de 
către cel care îl are sub stăpiînire. Tocmai pentru a ne dovedi 
acest lucru a făcut zeul ca poetul cel mai nevrednic să dea glas 
poemului celui mai frumos. Ce crezi, lon, am sau nu dreptate? 

ION Da, cred că ai, pe Zeus: vorbele tale, nu ştiu cum se 
face, îmi ating sufletul, Socrate, şi sînt încredinţat că printr-un 
bar divin, poeţii buni sînt pentru noi, în tot ce spun, tălmacii 
zeilor. 

SOCRATE Dar voi, rapsozii, nu tălmăciţi la rîndul vostru 


spusele poeţilor? 

ION Şi asta e adevărat. 

SOCRATE Şi-atunci n-am putea spune că sînteţi interpreţii 
interpreţilor? 

ION Ba da, întocmai asta. 

SOCRATE Bine, dacă-i aşa mai spune-mi încă un lucru, 
răspunzîndu-mi fără ascunziş la întrebare: atunci cînd îţi uluieşti 
spectatorii recitind frumos versuri de epopee şi îl cînţi fie pe 
Odiseu, cum se repede în prag, li se dezvăluie peţitorilor şi îşi 
deşartă la picioare tolba de săgeţi40, fie pe Ahile năpustindu-se 
asupra lui Hector41, fie cîte ceva din jalea Andromacăi42, a 
Hecubei43, a lui Priam44, eşti oare atunci în toată firea ta, sau 
îţi ieşi din tine, iar sufletului tău pătruns de har divin îi pare că 
se află chiar în faţa întîmplărilor de tine povestite, ori în Itaca, 
ori la Troia, ori în altă parte, după vers. 

ION Ce dovadă limpede îmi dai, Socrate! Am să-ţi răspund 
într-adevăr fără a-ţi tăinui nimic: eu unul ori de cîte ori recit ceva 
care stiîrneşte mila, mi se umplu ochii de lacrimi; cînd este însă 
ceva groaznic sau tulburător mi se face părul măciucă de groază 
şi mi se zbate inima în piept. 

SOCRATE Prin urmare, lon? Putem noi spune că e în toată 
mintea lui acela care, împodobit cu straie pline de culori şi 
cununi de aur, stă şi plinge în zi de sacrificii şi de sărbătoare, 
deşi nu şi-a pierdut nimic din ce-i pe el, ori e cuprins de spaimă 
în mijlocul a peste douăzeci de mii de oameni prietenoşi dintre 
care nici unul nu-l despoaie de veşminte şi nu-i face vreun rău? 

ION Nu, pe Zeus, ca să spun drept nu putem deloc spune aşa 
Socrate. 

SOCRATE Dar ştii că şi în cea mai mare parte dintre 
spectatori stîrniţi aceleaşi simţăminte? 

ION Ştiu prea bine, căci îi văd de fiecare dată, din înaltul 
estradei, cum pling, cum îşi aţintesc crîncen ochii şi cum îi 
zguduie, ca şi pe mine, spusele mele. Asta pentru că trebuie să 
fiu foarte atent la ei: dacă reuşesc să-i fac să verse lacrimi, eu 
sînt cel care voi ride luîndu-mi plata, dar dacă îi fac cumva să 
ridă, eu sînt cel care voi plinge după banii pierduţi. 

SOCRATE lţi dai seama că tocmai spectatorul acesta este 
ultima dintre verigile despre care spuneam eu că-şi iau puterea 
una de la alta sub înrîurirea pietrei de Heracleea? lar veriga de 
mijloc eşti tu, rapsodul şi interpretul, pe cînd prima verigă este 


poetul însuşi. lar prin toţi aceştia divinitatea atrage sufletele 
oamenilor ori încotro vrea, trecîndu-şi puterea într-un şir în care 
fiecare atirnă de altul. Şi aici, ca în cazul pietrei, se alcătuieşte 
un lanţ foarte lung, de horeuţi, de maeştri şi de submaeştri de 
cor45 prinşi pieziş dc inelele care atirnă de Muză. Şi astfel, 
cutare poet se află legat de-o anumită Muză, altul de alta, iar 
noi spunem că „este stăpiînit", ceea ce e cam acelaşi lucru, căci, 
într-adevăr, este ţinut în puterea ei46. De aceste prime verigi, 
adică de poeţi, se află legaţi alţii, fiecare de un altul, şi, la rîndul 
lor sînt pătrunşi de harul divin: unii sînt legaţi de Orfeu, alţii de 
Musaios47, dar pe cei mai mulţi Homer îi are şi îi ţine în puterea 
lui. Tu, lon, eşti unul dintre cei ce se află în stăpînirea lui Homer, 
şi de cite ori se cîntă versuri ale unui alt poet, adormi şi nu 
găseşti nimic de spus, în schimb de cum auzi pe cineva cîntînd 
ceva din poetul acesta, iată-te treaz pe dată, sufletul îţi dănţuie 
şi ai lucruri din belşug de spus. Căci tu nu spui despre Homer 
ceea ce spui nici datorită meşteşugului, nici ştiinţei tale, ci 
pradă harului şi stăpînirii divine. După cum cei pradă delirului 
coribantic48 nu simt cu ascuţime decit acel unic cînt care este al 
zeului de care sînt ei stăpiniţi, şi pentru cîntul acesta găsesc din 
belşug mişcări de dans şi cuvinte, iar celelalte îi lasă nepăsători, 
tot astfel şi tu, lon, eşti la largul tău cînd cineva aminteşte de 
Homer, dar te afli la neîndemînă cînd este vorba despre ceilalţi. 
lată deci, ca să-ţi răspund la întrebare, pricina pentru care, cînd 
e vorba de Homer, te afli la largul tău, iar cînd de alţii, nu: faptul 
că nu meşteşugul, ci harul divin fac din tine un slăvitor atît de 
iscusit al lui Homer. 

ION Nimic de zis, Socrate, eşti priceput la vorbă, dar m-aş 
mira să fii atît de priceput încît să mă convingi că, atunci cînd îl 
slăvesc pe Homer, sînt pradă unei stăpiîniri şi unei nebunii. Şi 
cred că nici măcar ţie nu ţi-aş părea aşa, dacă m-ai asculta 
vorbind despre Homer. 

SOCRATE Chiar şi vreau să te ascult, dar nu mai înainte de a- 
mi răspunde la această întrebare: dintre toate cîte le spune 
Homer, despre care vorbeşti tu bine? Căci de bună seamă nu 
chiar despre toate. 

ION Ba despre toate, Socrate, să ştii bine. 

SOCRATE Ei, doar nu şi despre acele lucruri spuse de Homer 
la care se întîmplă ca tu să nu te pricepi. 

ION Şi cam ce fel de lucruri să fie acelea, spuse de Homer şi 


la care eu nu mă pricep? 

SOCRATE Oare nu vorbeşte el în numeroase locuri şi 

pe larg despre meşteşuguri?49. De pildă, despre cel de a 
mîna caii — dacă o să-mi amintesc versurile, am să ţi le spun. 

ION Ba eu o să le spun, căci eu le ţin minte50. 

SOCRATE Recită-mi dar ce-i spune Nestor fiului său Antiloch, 
cu prilejul întrecerii de cai în cinstea lui Patroclu, cînd îl 
povăţuieşte să fie cu luare-aminte cum coteşte carul la întors. 

ION Spune Homer: 

„Pleacă-te-n partea cea stingă puţin şi asmute, -mboldeşte 

Calul din dreapta mereu, slăbeşte cu miînile friul, 

Mînă şi-nghesuie atunci cu totul aproape de ţintă 

Calul din stînga, să pară că buciumul roatei strujite 

Stă să se-atingă de semn, dar cată să nu dai de piatră"51. 

SOCRATE Atit ajunge, lon. Şi-acuma, cine crezi că poate să-şi 
dea seama cel mai bine dacă Homer rosteşte cu pricepere sau 
nu aceste versuri, un medic sau un conducător de care? 

ION Un conducător de care, desigur. 

SOCRATE Oare pentru că acesta este meşteşugul său ori 
dintr-o altă pricină? 

ION Pentru că-i meşteşugul lui şi nu altminteri. 

SOCRATE Aşadar fiecărui meşteşug îi este dat de la divinitate 
să poată cuprinde cunoaşterea unei activităţi anume, nu-i aşa? 
Doar nu vom învăţa şi de la medicină ceea ce ne-nvaţă 
meşteşugul cîrmuirii de corăbii. 

ION Nu, desigur. 

SOCRATE Şi nu de la tîmplărie ce ne-nvaţă medicina. 

ION Nu, desigur. 

SOCRATE Şi nu aşa stau lucrurile cu toate meşteşugurile : 
cunoştinţele pe care ni le dă unul dintre ele nu le vom dobîndi 
de la un altul? Dar mai întîi răspunde-mi la altă întrebare: 
recunoşti că un meşteşug se deosebeşte de altul? 

ION Da. 

SOCRATE Şi oare şi tu, ca şi mine, te întemeiezi pe faptul că 
un meşteşug ne dă cunoaşterea unor anumite lucruri, iar altul, a 
altora, ca să le dai cîte un nume fiecăruia? 

ION Da. 

SOCRATE într-adevăr, dacă ar fi vorba de cunoaşterea 
aceloraşi, de ce am mai vorbi de două meşteşuguri deosebite, 
de vreme ce prin amîndouă am putea cunoaşte aceleaşi lucruri? 


Astfel, de pildă, eu ştiu că degetele acestea ale mele sînt cinci, 
iar tu eşti în măsură să ştii despre ele acelaşi lucru ca şi mine. Și 
cînd te-aş întreba dacă acelaşi lucru ne face să ştim, şi eu şi tu, 
aceeaşi disciplină, aritmetica, sau alta, de bună scamă mi-ai 
răspunde că aceeaşi. 

ION Da. 

SOCRATE Şi-acuma dă-mi răspuns la ce eram pe cale să te- 
ntreb mai adineaori, şi-anume dacă socoteşti că lucrurile stau la 
fel cu toate meşteşugurile: unul anume dă neapărat cunoştinţe 
despre anumite lucruri, aceleaşi mereu, iar altul, întrucît e altul, 
neapărat despre altele. 

ION Aşa mi se parc, Socrate. 

SOCRATE Prin urmare, cine nu stăpineşte un anumit 
meşteşug nu va fi în stare să judece cu pricepere cele spuse sau 
înfăptuite pe temeiul acelui meşteşug? 

ION E adevărat ce spui. 

SOCRATE Şi-atuncea, privitor la versurile pe care mi le-ai 
recitat, cine va judeca mai bine dacă Homer vorbeşte cu 
pricepere sau nu, tu ori un conducător de care? 

ION Un conducător de care. 

SOCRATE Dat fiind că tu nu eşti conducător de care, ci 
rapsod, nu? 

ION Da. 

SOCRATE lar meşteşugul rapsodului este altul decit cel al 
conducătorului de care? 

ION Da. 

SOCRATE Aşadar, fiind altul, dă cunoştinţe despre alte 
lucruri. 

ION Da. 

SOCRATE Dar cînd Homer spune cum Hecamede, ţiitoarea lui 
Nestor, îi dă o băutură de leac lui Macaon52 rănit? Vorbele sînt 
cam acestea: 

„Peste vinul de Pramnos53 ea rase brînză de capră Cu 
răzătoarea de bronz; lingă el, de mîncat, puse ceapă"54 

Cine e în măsură să judece dacă Homer vorbeşte aici 

cu pricepere sau nu, meşteşugul medicului sau cel al 
rapsodului? 

ION Cel al medicului. 

SOCRATE Dar cînd spune Homer: 

„Dinsa se dă în afund întocmai precum se dă plumbul Undiţei 


care, stînd prinsă de cornul de bou de la ţară Merge şi peştii cei 
lacomi de carnea momelii ucide"55 

Cine să spunem că este mai în măsură să judece ce anume 
spun aceste versuri şi dacă spun bine sau nu, meşteşugul 
pescarului sau cel al rapsodului? 

ION Cel al pescarului, e limpede, Socrate. SOCRATE Gîndeşte- 
te acuma că, la rîndul tău, m-ai întreba: „Ei bine, Socrate, de 
vreme ce găseşti la Homer lucruri a căror judecare îi revine 
fiecăruia dintre meşteşugurile acestea, hai, încearcă să găseşti 
şi în privinţa prezicătorului şi a meşteşugului său ce anume din 
poemele lui Homer revine priceperii lui să cîntărească dacă este 
bine sau rău" — gindeşte-te cu cîtă uşurinţă şi cu cît adevăr îţi 
voi răspunde. într-adevăr, Homer vorbeşte adesea despre astfel 
de lucruri şi în Odiseea, de pildă, printre altele, atunci cînd unul 
dintre urmaşii lui Melampus, prezicătorul Theoclymenos56, le 
spune peţitorilor: 

„Ce crunt blestem vă paşte, Sărmanilor? Vă-mpresură- 
ntuneric 

Şi capul şi obrazul şi genunchii. Răsună vaiet, lacrimi curg pe 
faţă, Şi geme şi pridvorul şi ograda De umbrele ce năzuie spre 
bezna J)e întuneric. Soarele din slavă Se-ntunecă, -nfiorătoare 
noapte Se-ntinde peste tot'57, 

dar adesea şi în Iliada la, ca de pildă în „lupta de lingă 
ziduri"58, într-adevăr şi aici spune: 

„Se pomeniră cu-o piază, cînd ei erau gata să treacă : Oastea 
din stînga tăind, se ivise-nainte un vultur Sus zburător care-n 
gheare purta sîngerat un balaur ; El se zbătea încă viu şi tot se 
lupta între gheare 

Pînă ce şarpele capul sucind înapoi înspre pieptul 

Pajurei o mursecă la grumaz. De durere pătrunsă, 

Ea de la sine-l zvirli, de căzu pe la mijlocul oastei ; 

Pasărea dusă de vînt după-aceea cu ţipete zboară"59. 

Aş spune că părţile acestea şi cele de acelaşi fel este 
căderea prezicătorului să le cerceteze şi să le judece. 

ION Şi ai avea dreptate, Socrate. 

SOCRATE Dreptate ai şi tu, lon, spunînd aşa. Şi-acuma, hai şi 
tu, la rîndul tău, aşa cum eu ţi-am ales, atît din Odiseea, cit şi 
din lliada, părţi care, prin felul lor, ţin care de priceperea 
prezicătorului, care de a medicului şi care de-a pescarului, tot 
astfel alege-mi şi tu, Ilon — ca un mai bun cunoscător decît mine 


al operelor lui Homer — locuri potrivite priceperii rapsodului şi 
meşteşugului rapsodic, din acelea pe care, dintre ceilalţi 
oameni, rapsodul are precăderea şi să le cerceteze şi să le 
judece. 

ION Eu susţin că pe toate, Socrate. 

SOCRATE Nu, lon, nu eşti tu acela care spune „toate'. Ori eşti 
uituc pînă-ntr-atit? Şi totuşi nu s-ar potrivi tocmai unui rapsod să 
n-aibă ţinere de minte60. 

ION Dar ce anume am uitat acum? 

SOCRATE Nu-ţi aminteşti ce-ai afirmat: că meşteşugul 
rapsodului este deosebit de cel al conducătorului de care? 

ION Ba îmi amintesc. 

SOCRATE Şi n-ai recunoscut că, fiind deosebit, cuprinde alte 
cunoştinţe? 

ION Ba da. 

SOCRATE Atunci, după propria-ţi spusă, rapsodul şi 
meşteşugul lui nu cuprind toate cunoştinţele. 

ION Ba pe toate, Socrate, afară poate de cele de felul acesta. 

SOCRATE Cînd spui „cele de felul acesta" înţelegi, mai mult 
sau mai puţin, „în afară de cele ce ţin de celelalte meşteşuguri". 
Atunci însă, de vreme ce meşteşugul tău nu dă orice 
cunoaştere, pe care anume o dă? 

ION Dă, cred eu, cunoaşterea a ceea ce e potrivit să 
vorbească bărbatul şi ce se cade să spună femeia, sclavul şi 
omul liber, supusul şi cîrmuitorul. 

SOCRATE Vrei să spui oare că rapsodul ştie mai bine ce vorbe 
trebuie rostite decit însuşi cel care cîrmuieşte pe mare o corabie 
bătută de furtună? 

ION Nu, desigur cîrmaciul e acela care ştie mai bine. 

SOCRATE Şi cine ştie mai bine ce se cuvine să-i spună unui 
bolnav cel care îl îndrumează: rapsodul sau medicul? 

ION Nici de data asta nu rapsodul. 

SOCRATE Atunci poate ştie ce se cuvine să spună un sclav? 

ION Da. 

SOCRATE Aşa, de pildă, ceea ce e potrivit să spună un văcar 
atunci cînd caută să-şi potolească vitele întăritate, rapsodul le 
va şti, iar sclavul nu? 

ION Nu poate fi aşa. 

SOCRATE Dar felul potrivit de a vorbi despre lucratul lînii cine 
îl ştie, ţesătoarea sau rapsodul? 


ION Ţesătoarea. 

SOCRATE Atunci poate rapsodul ştie ce trebuie să spună un 
strateg61 atunci cînd îşi îndeamnă ostaşii? 

ION Da, se pricepe la aşa ceva. 

SOCRATE Cum adică? Să fie oare meşteşugul rapsodului tot 
una cu al cîrmuitorului de oşti? 

ION Eu unul, cel puţin, aş şti ce se cuvine să spună un 
strateg. 

SOCRATE Poate pentru că eşti şi un cunoscător al strategiei, 
lon. în fapt, dacă s-ar întîmpla să fii deopotrivă de priceput la 
călărie şi la cîntatul din cithară62, ai putea să deosebeşti care 
cai sînt buni de călărie şi care nu. Numai că de te-aş întreba: 
„Datorită cărui meşteşug recunoşti tu, lon, caii buni de călărie? 
Călăreţ fiind, sau citharist?", oare ce mi-ai răspunde? 

ION Călăreţ fiind, aş zice eu. 

SOCRATE lar dacă, de asemenea, ai şti să recunoşti pe cei ce 
cîntă bine la cithară, ai admite că faci asta citharist fiind, nu 
călăreț? 

ION Da. 

SOCRATE Şi-acum spune-mi, de vreme ce cunoşti arta 
militară, o ştii oare ca un cunoscător al strategiei, sau poate ca 
un bun rapsod? 

ION Eu unul nu văd nici o deosebire. 

SOCRATE Cum? Spui că nu e nici o deosebire? Meşteşugul 
rapsodului şi cel al strategului sînt, după tine, unul 

şi acelaşi, sau sînt două? 

ION Eu cred că unul singur. 

SOCRATE Prin urmare oricine este bun rapsod este şi bun 
strateg? 

ION Negreşit, Socrate. 

SOCRATE Aşadar şi cine este bun strateg este totodată şi un 
bun rapsod? 

ION Asta nu mai cred că e adevărat. 

SOCRATE Oricum, rămii de părerea că orice bun rapsod este 
şi un bun strateg? 

ION întru totul. 

SOCRATE lar tu, nu eşti tu oare, lon, dintre greci, rapsodul cel 
mai bun? 

ION Ba chiar cu mult, Socrate. 

SOCRATE Şi cel mai bun strateg? 


ION Poţi să fii încredinţat, Socrate, căci doar am învăţat 
lucrurile-acestea din Homer! 

SOCRATE Atunci, în numele zeilor, lon, de ce oare, fiind în 
amîndouă cel mai bun dintre eleni — şi ca strateg şi ca rapsod 
— de ce cutreieri recitind cetăţile greceşti în loc să cîrmuieşti 
armate? îţi închipui cumva că grecii duc mare lipsă de un rapsod 
încununat cu aur, dar deloc de un strateg? 

ION Vezi tu, Socrate, cetatea noastră63 e cîrmuită de voi, ca 
şi armata ei; şi n-are nevoie de nici un strateg, iar a voastră şi 
cea a lacedemonienilor nu m-ar alege ca strateg tocmai pe 
mine, socotind că vă sînteţi singuri de ajuns. 

SOCRATE Desăvirşitul meu lon, auzit-ai oare de Apollodoros 
din Cyzic?64. 

ION Care anume? 

SOCRATE Cel pe care atenienii, deşi un străin, l-au ales nu o 
dată ca strateg al lor. lar pe Phanostenes din Andros65 şi pe 
Heracleides din Clazomenai66, străini şi ei, dar dovedindu-se 
oameni destoinici, cetatea noastră i-a înălţat pînă la rangul de 
strateg, precum şi pînă la celelalte dregătorii. Şi-atunci, dacă îi 
va recunoaşte destoinicia, nu-l va alege, 

ca strateg onorîndu-l tocmai pe lon din Efes? Dar cum? Nu 
sînteţi voi, efesienii, la obirşie atenieni?67. Stă cumva cetatea 
voastră mai prejos de alta? Cît despre ce vorbeam noi, lon, dacă 
e adevărat ce spui, şi-anume că iscusinţa ta în a-l slăvi pe 
Homer se datorează meşteşugului şi cunoştinţelor tale, apoi rău 
faci că, după ce m-ai încredinţat că ştii multe lucruri frumoase 
despre Homer şi mi-ai făgăduit că o să-mi faci dovada, mă 
amăgeşti: departe de a te ţine de cuvînt68, nici măcar nu vrei 
să-mi spui, cu toată lunga mea stăruinţă, în cc privinţă eşti atit 
de iscusit, ci, întocmai ca Proteu69, sucindu-te în fel şi chip, iei 
tot soiul de înfăţişări, ca pîn-la urmă, reuşind să-mi scapi, să mi 
te-nfăţişezi drept strateg, doar ca să nu-mi arăţi cît eşti de 
priceput în ştiinţa ta despre Homer. Aşadar, dacă, aşa cum 
spuneam adineauri, ai în privinţa lui Homer cunoştinţele pe care 
le dă meşteşugul şi, după ce mi-ai făgăduit să mi le arăţi, nu te 
ţii de vorbă şi mă amăgeşti, atunci eşti vinovat. Dacă însă, 
dimpotrivă, nu-ţi cunoşti meşteşugul, şi spui despre poet, cum 
am spus eu despre tine, multe lucruri frumoase, fără să ştii 
nimic, fiind doar sub puterea lui Homer, prin har ceresc, atunci 
n-ai nici o vină. Aşadar hotărăşte-te cum vrei să treci în ochii 


noştri70: vinovat sau inspirat de zei?71. 

ION Socrate, nu-i deloc totuna: cu mult mai frumos este să 
treci drept inspirat de zei. 

SOCRATE Atunci să ai din partea noastră, lon, judecata mai 
frumoasă: că îl slăveşti pe Homer nu stăpinind un meşteşug, ci 
inspirat de zei. 


NOTE 


1 lon din Chios, devenit ulterior cetăţean al Efesului, a fost 
un cunoscut poet şi rapsod, a cărui activitate se plasează între 
440 şi 390 î.e.n. Autor talentat, dar lipsit de geniu, el a scris, pe 
lîngă ditirambi, elegii şi comedii, un număr de tragedii, care i-au 
asigurat un loc de cinste (desigur în urma marilor clasici) în 
canonul alexandrin al tragicilor greci (puţinele fragmente ale 
operei sale care au supravieţuit se găsesc adunate la A. Nauck, 
Tragicorum Graecorum Fragmenta, Leipzig, 18892, 732— 746). 
Darul său strălucitor de a declama din poemele homerice, 
precum şi firea sa ambițioasă şi activă, l-au făcut să întreprindă 
repetate călătorii în lungul şi în latul Greciei, descrise în 
Memoriile sale. Asupra personalităţii şi a operei sale, v. A. 
Weissbach, în RE, 9, 1916, 1861 -1868. Contrastul dintre acest 
om umblat, ambițios şi peste măsură de mindru de succesele 
sale şi modestul, înțeleptul şi puţin călătoritul Socrate (cf. Cri., 
52 b—53 a şi Phdr., 230 c—e) creează dintru început premisele 
unei înfruntări spectaculoase de idei. 

2 La Epidaur, în Argos, avea loc la fiecare doi ani — pe cît se 
pare, în luna iulie de-a lungul a trei zile — sărbătoarea în cinstea 
lui Asclepios, zeul tămăduitor. Jocurile la care se referă Platon ar 
fi, după H. Flashar (Der Dialog lon als Zeugnis plalonischer 
Philosophie, Akademie-Verlag, Berlin, 1958, 100), cele petrecute 
în vara lui 395/394 î.e.n. Cum însă apariţia lui Socrate într-o 
lucrare datată, fie şi implicit, după 399 este absurdă, singura 
presupunere îndreptăţită rămîne aceea a redactării ei fie în 
acest an, fie la scurtă vreme după aceea: datele reale vin să 


îmbogăţească astfel conversaţia plăsmuită (l.c., 100 — 101, 
după L. Meridier, în Platon. Oeuvres completes, vol. V, 1, Paris, 
„Les Belles Lettres", 1931, 23-28). 

3 La întrebarea mirată a iui Socrate, lon certifică indirect 
instituirea recentă la Epidaur a unor întreceri pentru întreaga 
HOvOLKIi („poezie, dans şi muzică la un loc", ca reprezentante ale 
educaţiei spirituale), pentru a dubla tradiţia mai veche a 
concursurilor atletice închinate lui Esculap, după modelul 
întrecerilor instituite la Atena încă de Hipparchos, spre sfîrşitul 
sec. VI î.e.n. 

4 Panateneele reprezentau cea mai veche sărbătoare 
ateniană, dedicată Atenei Polias şi ridicată, după legendă de 
Teseu, la rangul unei sărbători a întregului popor atenian, ca 
simbol al unirii Aticei. Ea era celebrată către sfîrșitul lunii iulie 
(eventual începutul lui august), în cel de al treilea an de după 
fiecare Olimpiadă, în cazul de faţă, după H. Flashar (|.c.), în anul 
al treilea de după Olimpiada a 96-a, adică în 394 î.e.n. — dată 
valabilă însă mai degrabă ca an al compunerii dialogului, decit 
al plasării sale fictive (v.n. 2). 

5 Platon plasează această expresie în pasaje importante 
— înaintea unei expuneri dificile (Tht151 d; Lg., 632 e, 688 e, 
739 e, 799 e), sau la sfirşitul unei discuţii care cere o urmare 
incertă (La., 201 c; Hp. Ma., 286 c) — pentru a sublinia cu 
pregnanţă rolul divinității acolo unde puterea omului nu poate 
decide totul singură (cf. H. Flashar, l.c., 20). Aici ea poate 
reprezenta totodată o subtilă anunţare, care ia o nuanţă 
inconştient-ironică în gura lui lon, a teoriei pe care o va dezvolta 
Socrate asupra rolului decisiv al influenţei divine asupra poetului 
şi a interpreţilor săi (533 d—535 a). 

6 Metrodor din Lampsacos (cca 460—390), elev al lui 
Anaxagoras care se dedicase interpretării lui Homer, practica o 
strinsă comentare a imaginilor homerice în funcţie de noile teorii 
ale naturaliştilor ionieni. Pentru el, eroii lui Homer nu erau 
altceva decit „imagini", adică personificări ale forţelor naturii, iar 
zeii — alegorii ale părţilor corpului omenesc. 

7 Stesimbrotos din Tasos (sec. V î.e.n.) se specializase în 
interpretarea alegorică a lui Homer, de pe urma căreia îşi cîştiga 
existenţa (Xen., Banchetul, 36). Şcoala stoică a preluat multe 
dintre interpretările în spirit alegoric date de către el textului 
homeric (cf. P. Laqueur, în RE, 3 A2, 1929, 2463-2467). 


8 Acest Glaucon pare a fi fost un rapsod originar din Teos, 
menţionat şi de către Aristotel (Rhet., 1403 b; cf. II. Flashar, 35). 

9 Sub numele de homerizi erau cuprinşi toţi acei rapsozi 
care, luîndu-l pe Homer ca erou eponim, se dedicau păstrării şi 
răspîndirii epopeilor sale, pe care erau ţinuţi să le cunoască la 
perfecţiune (cf. Phdr., 252 b—c şi R., 599 e). Treptat, această 
denumire a fost extinsă — şi coborită — la nivelul tuturor 
recitatorilor de poezie epică. Deteriorarea treptată a tradiţiei 
homerice în gura acestor rapsozi a determinat „,canonizarea" la 
Sparta şi la Atena a textului Iliadei şi al Odiseei (sec. VI î.e.n.). 
Fără îndoială, în acest pasaj, lauda arogantă de sine a lui lon 
face apel la ultimele sclipiri de prestigiu ale acestei corporaţii în 
continuu declin (cf. A. Rzach, în RE, 8, 2, 1913, 2145-2182). 

10 Jocul fin de nuanţe cuprins în figura etimologică din 
original (râv noinoiw nenoinkev) este din păcate intraductibil. 

11 întotdeauna în gura lui Socrate — aşa cum ni-l 
înfăţişează Platon — o asemenea adresare arhaic-reverenţioasă 
(aici © qiin KepaA "Iwv) prevesteşte cu maliţie prăbuşirea 
şubredei rezistenţe a convorbitorului său, condus fără greş mai 
întîi în defensivă, apoi în impas (cf. şi 532 b; 541 c). 

12 Nu putem crede că To 6Aov din original trebuie înţeles 
drept subiect — „domeniu (de luat în consideraţie)", împreună 
cu H. Flashar (o.c., 46, n. 2) —, ci drept complement de relaţie 
„în ansamblu" (cf. O. Apelt, Hippias | und II, Ilon, Leipzig, 1921, 
126, n. 8). 

13 Ajuns în impas, redus la situaţia de simplu secundant, 
lon recurge tendenţios la o insultă voalată, încadrîndu-l pe 
Socrate (cu o rea-credinţă comparabilă cu cea a lui Aristofan) 
între mult discutaţii şi discutabilii "profesori de înţelepciune" 
care făceau şcoală în a doua jumătate a sec. V î.e.n. 

14 Replica lui Socrate nu se lasă aşteptată; el ridică 
mănuşa refuzind epitetul de vop6c şi refugiindu-se între of 
(wta. (oamenii de rînd), care simt de datoria lor să respecte 
simplul adevăr (TGAneĂ Acyew), expresie zadarnic suspectată 
aici de comentatori (U. von Wilamowitz- Moellendorff şi H. 
Diller), deoarece ea reprezintă aproape un leitmotiv al 
comportării lui Socrate (H. Flashar, o.c., cu bogate exemple). 

15 Socrate reia aici, cu evidentă maliţie, dar fără tăiş 
sarcastic, formularea anterioară a lui lon (532 c). 

16 Dedal, fiul lui Metion, este legendarul inventator al 


statuii independente de fundal şi arhitectul labirintului cretan. 
Numele său provine desigur din rădăcina indo-europeană care 
înseamnă „a şlefui". 

17 Epeios, fiul lui Panopeus, este eroul homeric care, 
ajutat de Atena, a clădit calul troian (II., XXIII, 664 [651] şi 839 
[823-824]; Od., 8, 492; 11, 523). 

18 Teodor din Samos, sculptor, arhitect şi inventator, este 
singura figură istorică dintre personajele citate. Lui i se 
datorează descoperirea tehnicii de turnare a bronzului în statui. 
împreună cu Roikos, el a ridicat, la ordinul tiranului Policrate, 
templul Herei din Samos, măreț edificiu de inspiraţie egipteană. 

19 în original ki9apwSia; citharedul era cîntăreţul din cithară 
(cf. n. 63) care împletea cu cîntul instrumentului o melodie 
vocală. 

20 Rapsodul era declamatorul care, în veşmînt de sărbătoare 
(roşu pentru lliada, violet pentru Odiseea) şi ţinind în mînă 
simbolicul toiag al mesagerului inspirat de divinitate (pao56q), 
recita cîntat versuri epice, în special din ciclul homeric. Treptat, 
concurenţa spectacolelor dramatice şi apoi a sofiştilor a scăzut 
considerabil rolul rapsozilor, odinioară cei mai de seamă 
maieştri ai „artei muzelor". 

21 Olympos, elev iubit al lui Marsyas, era, după legendă, 
autorul unor însemnate înnoiri în tehnica flautului, instrument 
nelipsit din cortegiile ce însoțeau sărbătorirea marii zeițe 
frigiene Cybele. 

22 Thamyris, rival mitic al muzelor, era originar din 
Tracia. Orgoliul său nemăsurat şi-a aflat pedeapsa prin orbire, 
boală şi pierderea glasului fermecător cu care putea însufleţi 
pînă şi pietrele. 

23 Coboritor din munţii Traciei, fiu al muzei Calliope şi soţ 
nefericit al nimfei Euridice, Orfeu era cel mai vestit dintre poeţii 
legendari ai grecilor. Drumul său zadarnic în Infern pentru a-şi 
recîştiga iubita soţie, precum şi moartea sa îngrozitoare între 
mîinile femeilor trace (înverşunate de interdicţia lui de a se relua 
orgiile dionisiace) i-au creat o aureolă de martir, uşurînd 
transformarea lui în erou eponim al sectei orficilor, care serbau 
la Eleusis misterele lui Dionysos Zagreus şi profesau o viaţă 
sever ascetică. 

24 Phemios era aedul palatului lui Ulise, cel care, la 
porunca peţitorilor, le-a cîntat amarnica întoarcere a aheilor de 


la Troia (Od., 1, 325 — 344 [218-220]). 

25 Aluzie la versurile aparţinind tragediei — astăzi pierdute 
— Oineus pe care ni le citează Suidas (cf. fr. 567 din culegerea 
amintită a lui A. Nauck). Denumirea Mayviriq pare a proveni de 
la numele oraşului Magnesia din Asia Mică. 

26 Rămine încă deschisă întrebarea dacă această a doua 
denumire îşi trage numele de la forţa lui Heracle (U. von 
Wilamowitz-Moellendorff, Platon, Il, 39, n. 2 şi, recent, A. D. 
Skiadas, Ober das Wesen des Dichters im platonischen lon, în 
„Symbolae Osloenses", XLVI, 1971, 83, n. 8), sau dacă ea a fost 
dată după oraşul Heracleea din Asia Mică (H. Rommel, în RE, 14, 
1930, 474, s.v. Magnet şi H. Flashar, o.c., 55, n. 1). 

27 Coribanţii erau preoţii frigieni ai Cybelei (Magna 
Mater); aceştia, în cortegiile închinate sărbătoririi zeiţei, aveau 
rolul de a însoţi statuia, ei dansînd frenetic în vuietul muzicii 
dezlănţuite a tobelor, surlelor şi ţimbalelor. 

28 'Apuovia reprezintă aici îmbinarea fericită a 
imaginilor, a cuvintelor şi a sunetelor, pentru a forma un întreg a 
cărui realizare ţine parcă de revelaţie. Termenul se află încă 
departe de semnificaţia sa tehnică din vocabularul muzical, din 
cel al criticii literare, din cel al astronomiei, etc. 

29 'PvOu6q nu trebuie luat ca un termen tehnic poetic, ci mai 
degrabă drept „curgerea regulată şi frumos sunătoare" a 
versurilor. Platon nu este în fapt decît un precursor al criticii 
literare greceşti, dusă la apogeu de către alexandrini (cf. P. 
Vicaire, Recherches sur les mots designam la poesie et le poete 
dans l'oeuvre de Platon, Paris, 1964). 

30 Cf. Euripide, Bacantele, v. 708—711. Analiza surselor 
lirice ale acestei imagini a fost întreprinsă cu subtilitate de către 
A. D. Skiadas (o.c., 87). 

31 Această definiţie a poetului dominat de barul divin 
apare într-o formă prescurtată, dar identică în esenţă, în dialogul 
Phaidros (245 a). 

32 Cîntece festive închinate sărbătorilor lui Dionysos, 
originare din Asia Mică, ditirambii au fost aduşi la perfecţiune de 
către Simonides din Ceos şi Pindar: în opera lor elanul înalt al 
versului şi al frazării este stăpinit cu măiestrie de tactul 
desăvirşit al artistului. Exagerările formale, frazele pompoase, 
sublinierea melodică a sentimentelor pasionate au dus apoi la 
decăderea ditirambului, însuşi numele acestuia devenind un 


simbol al abuzului de forme lipsite de rost şi de măsură. 

33 Cîntece de laudă aduse la început de un cortegiu al 
concetăţenilor (kwuoc) în cinstea învingătorului în luptă sau în 
întrecerile sportive, pe drumul străbătut de acesta prin cetate. 
El se deosebea de epiniciu (Entviketov), cîntat de un cor solemn 
în cursul unei ceremonii religioase. 

34 Cîntece vesele închinate lui Apollo, însoţite adesea de 
mişcări de pantomimă, pe o muzică antrenantă. Ele contrastau 
cu peanul, cîntec solemn şi grav (v.n. 38). 

35 Genul epic, al cărui metru consacrat era hexametrul 
dactilic, slăvea faptele de arme şi aventurile memorabile ale 
zeilor şi ale eroilor. Curgerea egală a dactilului (vers echilibrat în 
metrica bazată pe ritmul cantitativ în care o silabă lungă este 
egală cu două scurte) dădea amploare şi fast povestirii epice. 

36 lambul, care-şi trage numele după glumele 
usturătoare pe care şi le aruncau participanţii la sărbătorile 
Demetrei (iauBo.) este metrul caustic al poeziei satirice. Mersul 
său ritmic inegal (lunga accentuată fiind urmată de o scurtă 
neaccentuată) îl apropie de vorbirea de toate zilele, dindu-i pe 
de o parte simplitate, pe de alta iuţeală şi avînt. 

37 Tynnichos din Chalcis, poet cunoscut doar din acest pasaj, 
citat, pe cît se pare, şi de Porphyrios (De abstinenitia, II, 18). 

38 Peanul, specie lirică al cărei nume provine de la 
refrenul său reluat de cor (© natâv), era un cîntec solemn de 
slavă înălţat lui Apollo în ocazii solemne, în special pentru 
invocarea zeului cu prilejul unei victorii militare sau sportive. 

39 Poezia melică, dusă la perfecţiune de poeţii eolici, se 
caracteriza prin exprimarea deschisă a sentimentelor personale 
ale autorului, în versuri cu tipare ritmice variate, legate adesea 
in strofe-tip, îmbinări fericite şi de mare succes. Acestea erau 
însoţite de melodia discretă a unui instrument de coarde (de 
preferinţă lira). Această poezie care cîntă sufletul şi viaţa 
individului se opune în primul rînd liricii corale, cetăţeneşti, 
preferată de poeţii dorieni. 

40 Od, XXII, 1—41 [1 — 39]. Platon inversează aici 
ordinea strictă a faptelor (cf. L. Meridier, o.c., 37, n. 1 şi]. 
Labarbe, L'Homere de Platon, Liege, 1949, 365), fapt explicabil, 
după părerea noastră, prin sublinierea evenimentului major 
(dezvăluirea identităţii lui Ulise) înaintea amintirii gestului 
semnificativ (răspîndirea pe jos a săgeţilor). 


41 Iliada, XXII, 312-366. 

42 Iliada, XXII, 437-515 [437-504], 

43 Iliada, XXII, 430-436. 

44 liada, XXII, 408 — 429 [408 — 418]. Platon 
inversează din nou seria din originalul homeric, amintind întîi 
jalea soției, apoi a mamei, şi abia în cele din urmă jelania 
amarnică a tatălui (cf. J. Labarbe, Ic.). 

45 Atáokaàoç era „regizorul" care îi instruia pe actori şi pe 
dansatorii corului în „montarea" textului unei poezii corale sau 
al unei piese de teatru. Adesea însuşi autorul, ajutat eventual de 
un VnNOGLOGOKAACG, sau „regizor-secund", lua asupra sa această 
muncă, pentru a fi sigur de realizarea practică a intenţiilor sale 
artistice. 

46 Jocul de cuvinte dintre karexerat, „este posedat" şi 
exeTat, „este ţinut, deţinut, dependent" este intraductibil. 
Pentru o definiţie similară a dependenţei „posedate" faţă de 
divinitate, cf. Men., 99 d. 

45 Poet legendar, originar din Tracia, a fost primul preot 
al misterelor orfice de la Eleusis, autor de imnuri, de oracole şi 
mai ales de scrieri poetice închinate orfismului (cf. şi Ap., 41b). 
Asupra lui Orfeu v. n. 23. 

46 V. n. 27. 

47 Grecescul rExvn acoperă o arie mai largă de sens, în 
care se cuprind deopotrivă „artă" şi „meşteşug" din româneşte. 
Cf. R. Schaerer, Emoriun et téxvn — etude sur les notions de 
connaissance el d'art de Homere a Platon, Paris, 1930. 

48 lon nu ratează nici o cursă a lui Socrate, ci se 
grăbeşte să recite el însuşi versurile la care face aluzie acesta, 
profitînd în mod comic de şovăiala mimată de conlocutorul său 
(cf. J. Labarbe, o.c., 89). 

49 Iliada, XXIII, 333-337. Textul lui Platon diferă în cîteva 
puncte faţă de vulgata homerică: kAwOrvou É... , KAL QÚTÓÇ 
faţă de avT6c 6£ kAwBĂvau (v. 335); eV5coruw £vi 6iqpu faţă de 
EÓÚNAÉKTW Ev 6iepu (ibid.); ui .. . 6odooeroi faţă de áv... 
GodooeTat (v. 339). J. Labarbe, o.c., 90 — 101, tranşează primul 
caz în favoarea tradiţiei platoniciene, în celelalte două punînd în 
valoare o confuzie a tradiţiei rapsozilor şi, respectiv, o corectare 
greşită (antică) a textului lui Platon. 

50 Medic legendar, fiu al lui Asclepios şi al Epionei, cel 
care i-a vindecat sub zidurile Troiei pe Menelau (Il., IV, 193 — 


220) şi pe Filoctet (după tradiţia Micii Iliade). în pasajul citat mai 
jos (n. 54), el tocmai fusese rănit la umăr de către Alexandros- 
Paris (II., XI, 505—508). 

53 Vinul de Pramnos — munte de pe insula Icaros — era 
reputat drept un soi roşu, aspru, tare, dar întăritor (pentru 
dubiile asupra denumirii, v. L. Meridier, o.c., 42, n. 2). 

54 Iliada, XI, 639—640. Şi aici, în acest scurt citat, textul 
platonic este diferit faţă de cel alexandrin al Iliadei: în afara a 
două detalii minore, este remarcabilă înlocuirea completă — în 
cel de-al doilea vers — a părţii de după cezura pentemimeră cu 
tranşa corespunzătoare din versul 630 al aceluiaşi cînt: napă 6£ 
KpOuvov not w owpov faţă de éni 'ápıta Aevkă& náňvve. J. 
Labarbe (o.c., 102—108) demonstrează cu fineţe că ne aflăm 
înaintea unui lapsus neobişnuit de grav al memoriei lui Platon. 

55 Cea comparată cu năvodul dus de plumbi este Iris, zeiţa 
mesageră, în Il., XXIV, 77—81. Din nou textul pe care îl avem 
diferă de cel obişnuit ikavev, „ajunse", faţă de opovoev, „se 
aruncă"; tuueuovia, „aprigă, plină de zel", faţă de cufefavto, 
„aşezată deasupra (cornului de bou)" ueT' ix8vot nnua qpEpovoa, 
„ducîind cu sine peştilor chinul", faţă de én' ix8vo. knpa 
qpEpovoa, „aducîndu-le peştilor pierzarea". Arătînd că primele 
două variante sînt regularizări spontane datorate tradiției 
rapsozilor, J. Labarbe (o.c., 110—120) apără drept genuină 
forma nńua din textul platonic, mai rară şi mai potrivită decit 
cea transmisă de vulgata homerică (cf. şi o.c., 412). 

56 Prezicător adus de Telemac de la Pylos în Itaca (Od., XV, 
279— 286 [338—366]), Theoclymenos se trăgea din spiţa lui 
Melampus, tesalian de neam, care fusese la rîndul său 
prezicător şi medic făcător de minuni. 

57 Od., XX, 351-353 [452-454] şi 355-358 [455-461], în 
privinţa absenței versului 354, J. Labarbe (o.c., 121 — 124) nu 
numai că este de părere că acesta a fost interpolat cîndva după 
epoca lui Platon, dar pledează şi pentru considerarea v. 353 
[454] drept spurius, presupunere coroborată de şovăiala asupra 
unei particule (6£/re) în v. 353 (o.c., 128—130). Celelalte două 
variante (v. 351 Aauubvior faţă de A Serioi şi v. 352 yvia faţă de 
yoüva) reprezintă modificări analogice datorate transmiterii 
orale a poemelor. (J. Labarbe, o.c., 124—128). 

58 Tewxouaxia, adică „bătălia pentru zid", este numele purtat 
în tradiţia rapsodică de cîntul al XII-lea al Iliadei, cînt în care 


troienii, favorizați de Zeus, asaltează de aproape zidul ce 
înconjura tabăra de corăbii a aheilor. 

59 Iliada, XII, 200-207 [195-203]. în afara a două detalii de 
grafie sau de metrică, se remarcă varianta din v. 207: EneTo, „se 
ducea după" în manuscrisele lui Platon faţă de néteto, „zbura" 
din textul homeric. J. Labarbe (o.c., 134—136) crede, după 
exemplul celor mai buni editori ai lui Platon (J. Burnet, L. 
Meridier) că arhetipul platonic conţinea varianta corectă nÉTETO, 
coruptă apoi cu prilejul copierii repetate a dialogului. 

60 Socrate trece la atac, îmboldindu-l pe lon exact în 
punctul în care îl simţise mai sensibil cu puţin mai înainte (537 
a) — încrederea trufaşă în memoria pe care şi-o crede infailibilă. 

61 Trei factori variază simultan, transformînd într-un 
crescendo această succesiune de exemple începută cu 540 c: 
condiţia socială, sexul şi preocuparea de căpetenie, toate 
subordonate în fond noţiunii de noiureia, de încadrare politică a 
individului (cf. H. Diller, Probleme des platonischen lon, 
„Hermes", 83, 1955, 185—186). Socrate îl obligă deci în mod 
practic pe lon ca, după ce s-a dezis cu totul natural de 
cunoaşterea condiţiei sclavului şi a femeii, să se agaţe cu orice 
preţ de cea de a treia variantă (viaţa militară a bărbatului liber), 
fără a se mai gîndi bine la urmările logice ale acestei afirmaţii, 
astfel că discuţia ia mai departe o turnură curioasă, comic- 
aberantă. 

62 Cithara — principalul instrument cu coarde al specialiştilor 
— fusese inventată, după tradiţie, de Thamyris şi Linos. Din 
cithara primitivă cu patru coarde s-au dezvoltat independent lira 
cu şapte coarde şi cithara clasică a lui Simonides cu opt coarde; 
aceasta din urmă era mai masivă şi mai maniabilă, avînd cutia 
de rezonanţă din lemn de esenţă specială. 

63 Efesul se apropiase din nou politiceşte de Atena în 
perioada dintre anii 394 şi 391 î.e.n. Această certitudine 
uşurează datarea mai precisă a redactării dialogului (cf. n. 2). 

64 Este tot ce ştim despre acest personaj, citat după lon şi 
de către Athenaios (Deipnosophistai, XI, 506 A) şi Aelian (Variae 
Historiae, XIV, 5); cf. J. Kirchner, în RE, I, 1894, 2850 sub nr. 25. 

65 Phanostenes din Andros fusese strateg în 408/7 î.e.n. 
(cf. J. Beloch, Griechische Geschichte, Strassburg, 1916, Il, 2, 
251, n. 1 şi A. Raubitschek, în RE, 38, 1938, 1786). 

66 Heracleides din Clazomenai a fost răsplătit cu cetăţenia 


ateniană şi apoi cu demnități publice pentru fidelitatea sa faţă 
de regimul democratic (cf. Xen., Helenicele, |, V, 18 — 19; Arist., 
Constituţia ateniană, 41, 3 şi U. Kahrstedt, în RE, 15, 1912, 457- 
458). 

67 După legendă, atenianul Androclos, fiul regelui Codros, 
ocupase pe vremuri Efesul, luîndu-l din stăpînirea carienilor şi a 
lelegilor (Strabon, XIV, 1 şi Pausanias, VII, 2, 5—6). 

68 Pentru a atenua impresia deplorabilă lăsată de acest 
sfîrşit de discuţie, Socrate se preface lutru a fi fost el cel dus cu 
vorba şi înşelat în aşteptări. 

69 Divinitate marină aflată sub ascultarea lui Poseidon. 
Proteu a fost urmărit de Menelau şi apoi de Aristeu în refugiul 
său de pe insula Pharos, scopul acestor muritori fiind acela de a- 
| sili pe atotştiutorul zeu al mării să le dezvăluie viitorul. Proteu 
se apăra schimbînd cele mai variate chipuri: leu, dragon, 
panteră, porc mistreţ, apă curgătoare, copac (cf. Od., IV, 455- 
458 [520-614]; v. şi 418 [474-478]). Platon utilizează adesea 
parabola lui Proteu pentru a caracteriza artificiile sofiştilor (cf. 
Euthd., 288 b—c; Euthphr., 15 d). 

70 Plural al modestiei. 

71 Paradoxala alternativă propusă de Socrate are un 
dublu avantaj: ea îi dă pro forma o şansă de scăpare lui lon, care 
nu întîrzie să o accepte (cf. O. Apelt, o.c., 130, n. 45); în fond 
însă, ea nu şterge cu nimic amintirea categoricei demonstraţii a 
incapacității rapsodului de a-şi lămuri propria înzestrare, sau, 
altfel spus, de a-şi defini cum se cuvine meşteşugul. 


